pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เขตสุขภาพที่ 6 ระดมทีมเก็บสิ่งส่งตรวจหาเชื้อโควิด 19 ผู้กักตัว วันละ 200-500 ราย
วันพฤหัสบดีที่ 21 พฤษภาคม 2563
เขตสุขภาพที่ 6 ระดมทีมเก็บสิ่งส่งตรวจหาเชื้อโควิด 19 ผู้กักตัว วันละ 200-500 ราย
เขตสุขภาพที่ 6 จัดเตรียมสถานที่กักตัวของรัฐรับคนไทยกลับจากต่างประเทศกว่า 6,000 คนต่อเดือน พร้อมระดมทีมตรวจคัดกรอง/ เก็บตัวอย่างสิ่งส่งตรวจหาเชื้อโควิด 19 เฉลี่ยวันละ 200-500 ราย ตามมาตรการควบคุมและป้องกันการระบาด เพื่อให้มั่นใจว่าจะไม่นําเชื้อแพร่สู่ค
เขตสุขภาพที่ 6 จัดเตรียมสถานที่กักตัวของรัฐรับคนไทยกลับจากต่างประเทศกว่า 6,000 คนต่อเดือน พร้อมระดมทีมตรวจคัดกรอง/ เก็บตัวอย่างสิ่งส่งตรวจหาเชื้อโควิด 19 เฉลี่ยวันละ 200-500 ราย ตามมาตรการควบคุมและป้องกันการระบาด เพื่อให้มั่นใจว่าจะไม่นําเชื้อแพร่สู่ครอบครัว ชุมชน
​ นายแพทย์สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 6 ให้สัมภาษณ์ว่า กระทรวงสาธารณสุขได้รับมอบหมายให้ร่วมกับหน่วยงานที่เกี่ยวข้อง กระทรวงกลาโหม กระทรวงการต่างประเทศ กระทรวงมหาดไทย ภาคเอกชน จัดเตรียมสถานที่กักตัวของรัฐ (State Quarantine) รองรับผู้เดินทางจากต่างประเทศ ซึ่งขณะนี้มีโรงแรม 21 แห่งทั่วประเทศได้รับคัดเลือกให้เป็นสถานที่กักตัวของรัฐ อยู่ในเขตสุขภาพที่ 6 จํานวน 10 แห่ง คือที่ จังหวัดสมุทรปราการ 3 แห่ง และจังหวัดชลบุรี 7 แห่ง มีห้องพักรวม 3,811 ห้อง อาทิ อาคารรับรองฐานทัพเรือสัตหีบ โรงแรมแอมบาสซาเดอร์ ซิตี้ จอมเทียน พัทยา เป็นต้น โดยตั้งแต่ 4 กุมภาพันธ์ จนถึง 20 พฤษภาคม 2563 มีผู้เข้ารับการกักตัวสะสม 4,655 ราย กลับบ้านแล้ว 2,447 ราย เป็นผู้เข้าข่ายสอบสวนโรค 38 ราย ผู้ป่วยยืนยัน 18 และอยู่ระหว่างกักตัว 2,408 ราย
ทั้งนี้ ตามมาตรการควบคุมและป้องกันการระบาดของโรคโควิด 19 ที่กรมควบคุมโรคกําหนด ผู้เข้ารับการกักตัว ต้องได้รับการเก็บสิ่งส่งตรวจ 2 ครั้ง ครั้งแรกในวันที่ 3-5 หลังจากเข้าพักในโรงแรม เพื่อให้สามารถค้นหาผู้ติดเชื้อได้โดยเร็ว หากพบเชื้อก็จะนําไปรักษาดูแลในโรงพยาบาล ครั้งที่ 2 จะตรวจในวันที่ 11-13 เพื่อความมั่นใจว่าผู้ที่มากักตัวปลอดเชื้อ พร้อมให้กลับบ้านเมื่อกักตัวครบ 14 วัน ไม่นําเชื้อแพร่สู่ครอบครัวหรือชุมชน
​ นายแพทย์สุเทพกล่าวต่อว่า ขณะนี้คนไทยทยอยเดินทางกลับจากต่างประเทศวันละประมาณ 400 คน จํานวนผู้เข้ารับการกักตัวจะเพิ่มขึ้นเรื่อยๆ คาดว่าในเวลา 1 เดือน เขตสุขภาพที่ 6 จะมีผู้มากักตัวกว่า 6,000 คน ซึ่งต้องเก็บสิ่งส่งตรวจจํานวนรวมถึง 12,000 ตัวอย่างต่อเดือน หรือเฉลี่ยวันละ 400 คน จึงได้จัดเตรียมทีมเก็บสิ่งส่งตรวจไว้วันละ 8 ทีม โดยเขตสุขภาพที่ 6 มีห้องปฏิบัติการตรวจ COVID-19 จํานวน 8 แห่ง ได้แก่ สํานักงานป้องกันควบคุมโรคที่ 6 จ.ชลบุรี, โรงพยาบาลชลบุรี, โรงพยาบาลระยอง, โรงพยาบาลสมุทรปราการ, โรงพยาบาลพุทธโสธร, โรงพยาบาลพระปกเกล้า, โรงพยาบาลเจ้าพระยาอภัยภูเบศร และโรงพยาบาลสระแก้ว
​ ทั้งนี้ วานนี้ (20 พฤษภาคม 2563) สํานักงานป้องกันควบคุมโรคที่ 6 จังหวัดชลบุรี ได้ทําการเก็บตัวอย่างส่งตรวจเพื่อเตรียมก่อนให้กลับบ้าน จํานวน 294 คน เป็นกลุ่มคนไทยที่มาจากประเทศอียิปต์เมื่อวันที่ 8 พฤษภาคม จํานวน 197 คน และจากประเทศสหรัฐอาหรับเอมิเรต จํานวน 97 คน ซึ่งหากไม่พบเชื้อก็จะให้กลับบ้านได้ในวันที่ 23พฤษภาคมนี้ และในระหว่างวันที่ 21-22 พฤษภาคม 2563 จะมีผู้เดินทางกลับจากเวียดนาม ออสเตรเลีย อินเดีย จีน กาตาร์ เกาหลีใต้ และสหรัฐฯ เข้ารับการกักตัวอีก 800 ราย
​​*********************************** 21 พฤษภาคม 2563
*************************************
รัฐบาลไทย-ข่าวทำเนียบรัฐบาล-“โฆษก รง.” เชิญชวนติดตาม Live สด ฝึกอาชีพผ่านเฟสบุ๊ค M - poweredth
วันจันทร์ที่ 12 มิถุนายน 2560
“โฆษก รง.” เชิญชวนติดตาม Live สด ฝึกอาชีพผ่านเฟสบุ๊ค M - poweredth
กระทรวงแรงงาน เชิญชวน นักเรียน นักศึกษา ประชาชนทั่วไป ติดตาม Live สด การฝึกอาชีพผ่านทางเฟสบุ๊ค M - poweredth ฝึกอบรมอาชีพออนไลน์ เพื่อพัฒนาทักษะด้านอาชีพ เพิ่มรายได้ในยุคดิจิทัล
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงาน ได้ให้ความสําคัญกับการพัฒนาระบบสารสนเทศเพื่อสามารถรองรับการทํางานในยุคดิจิทัล รวมทั้งเพิ่มบทบาทในการเป็นผู้อํานวยความสะดวกแก่ประชาชน ซึ่งจากผลความร่วมมือระหว่างกระทรวงแรงงานกับ บริษัทไมโครซอฟท์ (ประเทศไทย) จํากัดที่ได้พัฒนาระบบ M-Powered Thailand มาตั้งแต่วันที่ ๓ กุมภาพันธ์ - 3 พฤษภาคม 2560 พบว่า มีผู้ใช้บริการจํานวน 4,491 คน แยกเป็นเว็บไซต์ 2,903 คน ในจํานวนนี้มีผู้ใช้บริการหางานของศูนย์บริการจัดหางานเพื่อคนไทย (Smart Job Center) จํานวน 1,665 คน มีผู้กดติดตามและกดไลท์ผ่านเฟสบุ๊คจํานวน 1,506 คน มีหลักสูตรเรียนรู้ออนไลน์ จํานวน 313 หลักสูตร โปรโมทผลิตภัณฑ์สินค้าจํานวน 11 รายการ และมีพี่เลี้ยงคอยให้คําปรึกษาด้านอาชีพจํานวน 782 คน
นายอนันต์ชัย กล่าวต่อว่า จากผลการใช้บริการดังกล่าว สะท้อนให้เห็นว่า ปัจจุบันประชาชนนิยมหันมาใช้บริการระบบ M-Powered Thailand ศูนย์พัฒนาอาชีพออนไลน์ครบวงจรมากขึ้น เนื่องจากมีความสะดวกทันสมัย เข้าถึงง่าย และประหยัดค่าใช้จ่าย ทั้งนี้ เพื่อให้การดําเนินงานตอบสนองความต้องการเรียนรู้ในยุคดิจิทัล และสามารถใช้ประโยชน์ได้อย่างกว้างขวางแก่กลุ่มเป้าหมาย ทั้งนักเรียน นักศึกษา และประชาชนผู้สนใจมากยิ่งขึ้น ได้ค้นหาตําแหน่งงานว่างกับศูนย์บริการจัดหางานเพื่อคนไทย (Smart Job Center) เรียนรู้ออนไลน์ (E-Learning) ทั้งในเรื่องสิทธิประโยชน์ผู้ประกันตน กฎหมายคุ้มครองแรงงาน สวัสดิการแรงงาน ความปลอดภัยในการทํางาน แบบทดสอบความพร้อมทางอาชีพ รวมทั้งการแข่งขันฝีมือแรงงานสําหรับเยาวชน การโปรโมทผลิตภัณฑ์สินค้า (Marketing Place) การขอรับคําปรึกษาจากที่ปรึกษาด้านอาชีพ (Mentor) การบริการประชาชนผ่าน E-Service ตลอดจนติดตาม Live สดการฝึกอาชีพทางเฟสบุ๊คอีกด้วย
ผู้สนใจสามารถเข้าไปใช้บริการได้ที่ www.m-powered.org/thailand ,Facebook Fanpage
M-poweredth รวมทั้ง Twitter อีกทางหนึ่งด้วยเพื่อเพิ่มโอกาสในการเข้าถึงการเรียนรู้ พัฒนาทักษะเพื่อเพิ่มรายได้ และส่งเสริมอาชีพให้แก่คนไทยในสังคมอย่างเท่าเทียมในยุคดิจิทัล
----------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
12 มิถุนายน 2560
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเกาหลีประจำประเทศไทย เข้าเยี่ยมคารวะ นายกรัฐมนตรี ในโอกาสพ้นจากหน้าที่
วันศุกร์ที่ 2 พฤศจิกายน 2561
เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะ นายกรัฐมนตรี ในโอกาสพ้นจากหน้าที่
เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะ นายกรัฐมนตรี ในโอกาสพ้นจากหน้าที่
วันนี้ (2 พ.ย. 2561) เวลา 13.30 น. นายโน ควัง-อิล (Mr. Noh Kwang-il) เอกอัครราชทูตสาธารณรัฐเกาหลีประจําประเทศไทยเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวขอบคุณที่เอกอัครราชทูตสาธารณรัฐเกาหลีที่ได้ปฏิบัติหน้าที่ส่งเสริมความสัมพันธ์ของทั้งสองประเทศให้มีความก้าวหน้าอย่างมาก ตลอดการดํารงตําแหน่งในไทย พร้อมทั้งแสดงความยินดีที่ในปีนี้ไทยและเกาหลีใต้ฉลองครบรอบ 60 ปี การสถาปนาความสัมพันธ์ทางการทูตระหว่างกัน ซึ่งเอกอัครราชทูตสาธารณรัฐเกาหลี หวังว่าไทย - เกาหลีใต้ จะรักษาความสัมพันธ์ระหว่างกันให้แนบแน่นเช่นนี้ต่อไป ทั้งนี้ นายกรัฐมนตรีแสดงความประทับใจ ที่ได้พบหารือกันครั้งแรก กับประธานาธิบดีมุน แช-อิน แห่งเกาหลีใต้ ระหว่างการประชุมสุดยอดผู้นํา ASEM ที่กรุงบรัสเซลส์ และฝากความระลึกถึงประธานาธิบดีเกาหลีใต้มาในโอกาสนี้ด้วย
ทั้งสองฝ่ายได้หารือถึงความร่วมมือที่มีร่วมกัน โดยเห็นตรงกันว่าทั้งสองประเทศควรขับเคลื่อนความร่วมมือในทุกมิติให้มีความก้าวหน้า โดยเฉพาะความร่วมมือทางเศรษฐกิจ ซึ่งควรเพิ่มมูลค่าการค้าการลงทุนระหว่างกันให้มากขึ้นกว่าที่ผ่านมา เพื่อประโยชน์สูงสุดของทั้งสองประเทศ นอกจากนี้ เอกอัครราชทูตสาธารณรัฐเกาหลี กล่าวชื่นชมความสัมพันธ์ของประชาชนทั้งสองประเทศที่ชื่นชอบวัฒนธรรมของกันและกัน และได้ไปมาหาสู่กันมากขึ้นในปีที่ผ่านมา และเน้นย้ําว่า ทั้งไทย - เกาหลีใต้ มีนโยบายที่สามารถเชื่อมโยงกันได้ โดยเฉพาะ New Southern Policy ของเกาหลีใต้กับยุทธศาสตร์การพัฒนาเศรษฐกิจของไทย อาทิ Thailand 4.0 ซึ่งจะช่วยส่งเสริมความร่วมมือให้เกิดผลเป็นรูปธรรมอย่างแท้จริง
เอกอัครราชทูตสาธารณรัฐเกาหลีกล่าวถึงสถานการณ์บนคาบสมุทรเกาหลีและความสัมพันธ์ระหว่างสองเกาหลีว่ามีพัฒนาการดีขึ้นในช่วงที่ผ่านมา และขอบคุณรัฐบาลไทยที่ให้การสนับสนุนเกาหลีใต้เสมอมา ซึ่งนายกรัฐมนตรีเน้นย้ําว่าไทยส่งเสริมการสร้างสันติภาพ เสถียรภาพและความมั่นคงบนคาบสมุทรเกาหลีอย่างยั่งยืน เพื่อประโยชน์สูงสุดของภูมิภาคและของโลก
ในช่วงท้าย ทั้งสองฝ่ายหวังว่า ประเทศไทยและเกาหลีใต้ จะสามารถกระชับความร่วมมือในมิติต่าง ๆ ให้มากขึ้น โดยเฉพาะในปี 2562 ที่ไทยจะเป็นประธานอาเซียน ซึ่งรัฐบาลไทยยินดีจะร่วมมือกับเกาหลีใต้ในการขับเคลื่อนความร่วมมือทั้งในระดับทวิภาคีและระดับภูมิภาคอย่างใกล้ชิดและสร้างสรรค์ต่อไป
รัฐบาลไทย-ข่าวทำเนียบรัฐบาล-กรมทางหลวงทดลองใช้ระบบ Closed System บนทางหลวงพิเศษหมายเลข 7 ช่วงชลบุรี - พัทยา ตั้งแต่วันที่ 5 มกราคม 2561
วันอังคารที่ 21 พฤศจิกายน 2560
กรมทางหลวงทดลองใช้ระบบ Closed System บนทางหลวงพิเศษหมายเลข 7 ช่วงชลบุรี - พัทยา ตั้งแต่วันที่ 5 มกราคม 2561
นายธานินทร์ สมบูรณ์ อธิบดีกรมทางหลวง กระทรวงคมนาคม กล่าวว่า กรมทางหลวง (ทล.) ดําเนินโครงการก่อสร้างด่านเก็บเงินค่าธรรมเนียมผ่านทางถาวรบนทางหลวงพิเศษหมายเลข 7 ช่วงชลบุรี - พัทยา ระยะทาง 42 กิโลเมตร เพื่อการควบคุมทางเข้า - ออกแบบสมบูรณ์ (Closed System)
โดยมีระบบจัดเก็บค่าธรรมเนียมผ่านทางอย่างเหมาะสมและเป็นธรรม และควบคุมการจราจรและขนส่งอัจฉริยะ (Intelligence Transport on System : ITS) เพื่อเพิ่มคุณภาพการให้บริการแก่ผู้ใช้ทาง ทั้งด้านความสะดวก รวดเร็ว และความปลอดภัยสูงสุดในการใช้เส้นทาง ขณะนี้โครงการฯ ได้ดําเนินการแล้วเสร็จ และจะทําการทดสอบระบบต่าง ๆ โดยจะเปิดทดลองใช้ช่วงด่านบ้านบึง - ด่านพัทยา ตั้งแต่วันที่ 5 มกราคม 2561 โดยไม่คิดค่าผ่านทาง เพื่อให้ประชาชนเกิดความคุ้นเคยกับระบบดังกล่าว ก่อนเปิดใช้งานจริงหลังเทศกาลสงกรานต์ 2561
ทั้งนี้ ภายหลังจากระบบเก็บเงินฯ ทางหลวงพิเศษหมายเลข 7 ช่วงชลบุรี - พัทยา แล้วเสร็จ และเปิดให้บริการเป็นระบบปิดแล้ว ทล. จําเป็นต้องปิดทางเชื่อมทางหลวงพิเศษกับถนนท้องถิ่นสายต่าง ๆ ให้สามารถเข้า - ออกได้เฉพาะบริเวณทางแยกต่างระดับเท่านั้น สําหรับประชาชนในท้องถิ่นที่ไม่ต้องการใช้ทางหลวงพิเศษเส้นทางดังกล่าว สามารถใช้เส้นทางที่ ทล. ได้ก่อสร้างทางขนานกับทางหลวงพิเศษไว้แล้ว คือ ทางหลวงหมายเลข 3701 และทางหลวงหมายเลข 3702 ได้ตามปกติ โดยมีจุดกลับรถเป็นระยะ และสามารถเข้า - ออกด่านได้ตามจุดต่าง ๆ ตามที่ต้องการ
สําหรับเงินค่าธรรมเนียมผ่านทางที่จัดเก็บได้ทั้งหมด ทล. จะนําส่งกระทรวงการคลัง เพื่อใช้บํารุงรักษาทาง สะพาน และระบบอํานวยความสะดวกต่าง ๆ เช่น ไฟส่องสว่าง กล้อง CCTV รถกู้ภัย โทรศัพท์ฉุกเฉิน เป็นต้น รวมถึงนําไปใช้ขยายโครงข่ายมอเตอร์เวย์สายอื่น ๆ ซึ่งจะช่วยลดภาระงบประมาณแผ่นดินและรักษาวินัยทางการเงินของภาครัฐ อีกทั้งเป็นการส่งเสริมระบบโลจิสติกส์และสนับสนุนการพัฒนาเศรษฐกิจและการลงทุนของประเทศ สามารถสอบถามรายละเอียดได้ที่ หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ก.ยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๕/๒๕๖๑
วันอังคารที่ 21 สิงหาคม 2561
ก.ยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๕/๒๕๖๑
ก.ยุติธรรม ประชุมคณะอนุกรรมการพัฒนากฎหมายและการบังคับใช้ ครั้งที่ ๕/๒๕๖๑
ในวันที่ ๒๑ สิงหาคม ๒๕๖๑ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๕/๒๕๖๑ โดยมีนายวัลลภ นาคบัว ผู้อํานวยการสํานักงานกิจการยุติธรรม และคณะอนุกรรมการผู้ทรงคุณวุฒิ พร้อมด้วยผู้แทนจากหน่วยงานที่เกี่ยวข้อง เข้าร่วมประชุม ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ทั้งนี้ ในการประชุมคณะอนุกรรมการพัฒนากฎหมายและการบังคับใช้ ได้พิจารณาสถานการณ์ความเชื่อมั่นต่อกระบวนการยุติธรรม กรณีนายศุภชัย ทัฬหสุนทร กระโดดตึกอาคาร ศาลอาญาเสียชีวิตอ้างว่าไม่ได้รับความเป็นธรรม โดยเห็นว่าเป็นกรณีที่มีผลกระทบต่อกระบวนการยุติธรรม ซึ่งหน่วยงานในกระบวนการยุติธรรมควรได้มีการพัฒนาและปรับปรุงกระบวนการยุติธรรมในด้านต่างๆ ได้แก่ ด้านการสอบสวนและการดําเนินคดี ด้านสิทธิผู้ต้องหาหรือจําเลย ด้านการให้ความช่วยเหลือเหยื่อและผู้เสียหาย และด้านการพิจารณาและพิพากษาคดีซึ่งจะต้อง มีการบูรณาการการทํางานของหน่วยงานในกระบวนการยุติธรรมทั้งระบบเพื่อให้แก้ไขและพัฒนาระบบดังกล่าวเป็นไปอย่างมีประสิทธิภาพและมีมาตรฐาน โดยเห็นชอบให้เสนอแนวทาง ดังกล่าวต่อคณะกรรมการพัฒนาการบริหารงานยุติธรรมแห่งชาติ (กพยช.) เพื่อพิจารณาต่อไป
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้หน่วยงานที่เกี่ยวข้องเตรียมแนวทางรับมือภัยพิบัติ พร้อมอพยพประชาชนไปอยู่ในที่ปลอดภัย
วันอังคารที่ 31 กรกฎาคม 2561
นายกรัฐมนตรีสั่งการให้หน่วยงานที่เกี่ยวข้องเตรียมแนวทางรับมือภัยพิบัติ พร้อมอพยพประชาชนไปอยู่ในที่ปลอดภัย
นายกรัฐมนตรีสั่งการให้หน่วยงานที่เกี่ยวข้องเตรียมแนวทางรับมือภัยพิบัติ พร้อมอพยพประชาชนไปอยู่ในที่ปลอดภัย
วันนี้ (31 กรกฎาคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการช่วยเหลือดูแลผู้ได้รับผลกระทบจากดินโคลนถล่มทับบ้านเรือนประชาชนในพื้นที่ อําเภอบ่อเกลือ จังหวัดน่านว่า ภายหลังเกิดเหตุ รัฐมนตรีว่าการกระทรวงมหาดไทยได้ลงพื้นที่จังหวัดน่าน เพื่อประชุมวางแผนเตรียมพร้อมรับมือภัยพิบัติ เหตุการณ์ดินโคลนถล่ม พร้อมตรวจสอบความเสียหาย และให้กําลังใจผู้ประสบภัยแล้ว ทั้งนี้ ตนเองได้ติดตามความก้าวหน้ามาโดยตลอดอย่างใกล้ชิด แต่ปัญหาอยู่ที่ว่าจะทําอย่างไรให้ประชาชนในพื้นที่เสี่ยงเหล่านี้ได้รับความปลอดภัย โดยได้กําชับไปแล้วว่าจะต้องมีการทําความเข้าใจ ชี้แจงกับประชาชน ซึ่งการแจ้งเตือนข่าวอย่างเดียวคงไม่เพียงพอ จึงเป็นหน้าที่ของทุกหน่วยงานในพื้นที่ที่มีความเสี่ยง รวมถึงองค์กรปกครองส่วนท้องถิ่น กํานัน ผู้ใหญ่บ้านในการหามาตรการอื่น ๆ นอกเหนือจากการแจ้งเตือนข่าว
นายกรัฐมนตรีกล่าวต่อไปว่า เหตุการณ์ดังกล่าวเกิดจากปริมาณน้ําฝนที่ตกลงมาจํานวนมากกว่าปกติ โดยคณะรัฐมนตรีได้มีการพิจารณาจัดสรรพื้นที่อยู่อาศัย และย้ายครอบครัวที่อยู่ในพื้นที่เสี่ยงออกมาอยู่ในบริเวณพื้นที่ที่ปลอดภัยเป็นการเร่งด่วนต่อไป ซึ่งปัจจุบันโลกมีการเปลี่ยนแปลงทําให้ได้รับผลกระทบทั่วโลกในหลาย ๆ พื้นที่ จึงขอให้เชื่อฟังคําแจ้งเตือนจากส่วนราชการ และมีการตรวจตรา กําหนดพื้นที่เสี่ยงภัย พร้อมกับย้ายประชาชนให้ไปอยู่ในพื้นที่ที่มีความปลอดภัยช่วงฝนตก โดยรัฐบาลต้องหามาตรการแก้ไขปัญหาอย่างยั่งยืนต่อไป พร้อมกับขอให้ส่วนราชการที่เกี่ยวข้องเตรียมการรับมือกับสถานการณ์ไว้ล่วงหน้า เพื่อไม่ให้เกิดเหตุการณ์ดังกล่าวขึ้นอีก
ส่วนสถานการณ์ฝนตกหนักในช่วงนี้ นายกรัฐมนตรีกล่าวว่า ได้สั่งการให้มีการเตรียมการ ไม่ว่าจะเป็นการบรรเทาภัย และการติดตามสถานการณ์ รวมถึงการแจ้งเตือน และอพยพประชาชนไปอยู่ที่ปลอดภัย พร้อมกับขอให้เชื่อฟังการแจ้งเตือนจากหน่วยงานราชการ
---------------------------------------------------
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมพัฒนาที่ดิน จัดโครงการอบรมหมอดินอาสา 4.0
วันจันทร์ที่ 23 ธันวาคม 2562
กระทรวงเกษตรฯ โดยกรมพัฒนาที่ดิน จัดโครงการอบรมหมอดินอาสา 4.0
กระทรวงเกษตรฯ โดยกรมพัฒนาที่ดิน จัดโครงการอบรมหมอดินอาสา 4.0 ช่วยแก้ไขปัญหาดิน และพัฒนาพื้นดินประเทศไทย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดโครงการอบรมหมอดินอาสา 4.0 ประจําปีงบประมาณ 2563 ณ ห้องมหานคร โรงแรมราวดี อ.เมือง จ.นครศรีธรรมราช ว่า กระทรวงเกษตรและสหกรณ์ โดยกรมพัฒนาที่ดิน นั้นเห็นความสําคัญของหมอดินอาสา เพราะเป็นเครือข่ายที่สําคัญในการผลักดันนโยบาย และเป็นผู้แทนของกรมพัฒนาที่ดิน เพื่อยกระดับการจัดการดิน ให้ได้ผลผลิตสูง มีคุณภาพ และได้มาตรฐาน โดยเป็นผู้แทนเกษตรกร 1 คน 1 หมู่บ้าน
“การเกษตรของประเทศไทยนั้น ต้องได้รับการพัฒนาเข้าสู่ยุด 4.0 ทางกระทรวงเกษตรฯ ได้น้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการแก้ไขปัญหาดิน การอนุรักษ์ดินและน้ําเพื่อลดการชะล้างหน้าดิน และการฟื้นฟูพื้นที่ดินเสื่อมโทรมโดยใช้หญ้าแฝก โดยยึดหลักปรัชญาเศรษฐกิจพอเพียง จะเห็นได้ว่าหมอดินอาสาของกรมพัฒนาที่ดินนั้น มีบทบาทที่สําคัญในการเป็นแกนนําสร้างการรับรู้และความเข้าใจ ในการสงวนและอนุรักษ์พื้นที่ดินดีไว้” ร้อยเอก ธรรมนัส กล่าว
ทั้งนี้กรมพัฒนาที่ดินนั้น มีการอบรมหมอดินอาสามากว่า 20 ปี เริ่มตั้งแต่การสร้างความเข้าใจ สร้างวิทยากรหมอดินอาสา พัฒนาศูนย์เรียนรู้ด้านการพัฒนาที่ดิน อบรมเพิ่มเติมองค์ความรู้ใหม่ๆ และเพิ่มประสบการณ์โดยศึกษาดูงานในและนอกพื้นที่
ด้าน นางสาวเบญจพร ชาครานนท์ อธิบดีกรมพัฒนาที่ดิน กล่าวเพิ่มเติม ว่า กรมพัฒนาที่ดินมีนโยบายในการจัดโครงการอบรมหมอดินอาสา 4.0 ประจําปีงบประมาณ 2563 เพื่อสร้างเจตนารมณ์ให้กรมพัฒนาที่ดินเป็นองค์กร 4.0 มีแนวคิดในการพัฒนาโครงการอบรมหมอดินอาสา ให้หมอดินอาสาเป็น Smart farmer กรมพัฒนาที่ดิน เพื่อสร้างเครือข่ายหมอดินอาสาสาขาวิชาการต่างๆ เพื่อเรียนรู้การใช้เทคโนโลยีสารสนเทศ และเพื่อพัฒนาบทเรียนปัญญาประดิษฐ์หมอดินถามตอบ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.เกษตรฯ ส่งกฤษฏีกาตีความเกลือเป็นสินค้าเกษตร
วันจันทร์ที่ 19 กุมภาพันธ์ 2561
ก.เกษตรฯ ส่งกฤษฏีกาตีความเกลือเป็นสินค้าเกษตร
ก.เกษตรฯ ส่งกฤษฏีกาตีความเกลือเป็นสินค้าเกษตร   พร้อมอุ้มวางระบบผลิต- ตลาด-มาตรฐาน หลังชาวนาเกลือทะเล 3 จังหวัดร้องประสบปัญหาราคาเกลือตกต่ําต่อเนื่อง
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับผู้แทนสมาพันธ์ชาวนาเกลือทะเลไทย ซึ่งประกอบด้วยสมาชิกเกษตรกรชาวนาเกลือใน3จังหวัด ได้แก่ สมุทรสาคร สมุทรสงคราม และเพชรบุรี เพื่อรับฟังประเด็นปัญหาของเกษตรกรทํานาเกลือทะเลซึ่งปัจจุบันมีเกษตรกรทํานาเกลือทะเลประมาณ1,000กว่าราย พื้นที่62,000ไร่ ผลผลิตเกลือทะเลรวมประมาณ992ล้านกก./ปี ทั้งนี้ กระทรวงเกษตรฯ ได้กําหนดแนวทางการแก้ไขตามข้อเรียกร้อง ดังนี้1.การวางมาตรการแก้ไขปัญหาหนี้สินของชาวนาเกลือทะเลที่พบว่ามีอยู่ประมาณ200รายมูลหนี้400ล้านบาท โดยได้มอบหมายกรมส่งเสริมสหกรณ์ประสานกับทางสมาพันธ์ฯ เพื่อจัดแบ่งประเภทหนี้ให้ชัดเจน โดยให้มีการจัดแยกว่ากลุ่มเจ้าหนี้ทั้ง4ประเภท คือ สถาบันการเงิน สหกรณ์ หนี้กับบุคคลแต่มีที่ดินค้ําประกัน หรือหนี้นอกระบบ มีเกษตรกรจํานวนกี่รายอยู่ในกลุ่มใดบ้าง เพื่อพิจารณาหาแนวทางให้ความช่วยเหลือตามกรอบหลักเกณฑ์ที่รัฐดําเนินการได้และแนวทางที่สามารถให้การช่วยเหลือได้ เช่น หากเป็นหนี้สินของสหกรณ์ก็มีกองทุนสหกรณ์ที่เข้าไปดําเนินการได้ เป็นต้น2.การพัฒนาสินค้าเกลือทะเลทั้งระบบ โดยมีหน่วยงานรับผิดชอบที่ชัดเจนในการขับเคลื่อนยุทธศาสตร์เกลือทะเลไทย2560 - 2564ซึ่งจากมติครม.เมื่อวันที่1มี.ค.2554ได้มีมติให้การทํานาเกลือทะเลเป็นการเกษตรและชาวนาเกลือเป็นเกษตรกร แต่เนื่องจาก พ.ร.บ.มาตรฐานสินค้าเกษตร ไม่ได้นิยามคําว่า “เกลือทะเล” อยู่ในพ.ร.บ.มาตรฐานสินค้าเกษตร ซึ่งเมื่อวันที่12ก.พ.ที่ผ่านมากระทรวงเกษตรฯ ได้ส่งสํานักงานคณะกรรมการกฤษฎีกาตีความว่าเกลือทะเลใช่สินค้าเกษตรหรือไม่อย่างไร เพื่อให้สามารถจัดทําและรับรองมาตรฐานเกลือทะเลได้อย่างชัดเจนและเป็นที่ยอมรับของตลาดมากยิ่งขึ้น
3.ปัญหาการนําเข้าเกลือจากต่างประเทศที่ทําให้ส่งผลกระทบต่อราคาเกลือทะเลในประเทศ โดยกระทรวงเกษตรฯ จะนําประเด็นนี้ไปหารือร่วมกับกระทรวงพาณิชย์ต่อไป4.การสนับสนุนเงินทุนหมุนเวียนของสหกรณ์เกลือทะเล และส่งเสริมช่องทางด้านการตลาด เช่น ทางเกษตรกรได้ร้องขอให้มีการนําเกลือทะเลมาใช้ในการผลิตสารฝนหลวง ซึ่งได้มอบหมายอธิบดีกรมฝนหลวงพิจารณาเรื่องการสั่งซื้อเกลือจากเกษตรกรหรือกลุ่มสหกรณ์นาเกลือที่จะได้ราคาซื้อที่ถูกลงแต่สามารถช่วยสนับสนุนเกษตรกรได้มีช่องทางการตลาดให้เกษตรกรเพิ่มขึ้นได้ โดยยังคงคุณภาพและคุณสมบัติของเกลือทะเลที่ทําการผลิตสารฝนหลวงได้มาตรฐาน
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- ยธ. บูรณาการขับเคลื่อนการอำนวยความยุติธรรมเพื่อให้บริการประชาชน
วันจันทร์ที่ 8 พฤษภาคม 2560
ยธ. บูรณาการขับเคลื่อนการอํานวยความยุติธรรมเพื่อให้บริการประชาชน
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายในหัวข้อ “การอํานวยความยุติธรรมเพื่อลดความเหลื่อมล้ํา กับการเชื่อมโยงการดําเนินงานของศูนย์ดํารงธรรม”
เมื่อวันศุกร์ที่ ๕ พฤษภาคม ๒๕๖๐ เวลา ๑๐.๐๐ น.
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายในหัวข้อ “การอํานวยความยุติธรรมเพื่อลดความเหลื่อมล้ํา
กับการเชื่อมโยงการดําเนินงานของศูนย์ดํารงธรรม” ภายใต้โครงการประชุมเชิงปฏิบัติการความเชื่อมโยง
การดําเนินงานของศูนย์ดํารงธรรมอําเภอ ศูนย์ยุติธรรมชุมชนแบบบูรณาการ ประจําปีงบประมาณ พ.ศ. ๒๕๖๐
เพื่อสร้างความเชื่อมโยงและบูรณาการการปฏิบัติงานร่วมกันในด้านการอํานวยความยุติธรรม
แก่ประชาชนในพื้นที่ได้อย่างเท่าเทียม เสมอภาค และมีประสิทธิภาพมากขึ้น
โดยมีหัวหน้าส่วนราชการในสังกัดกระทรวงยุติธรรมในพื้นที่จังหวัดพระนครศรีอยุธยา
นายอําเภอ และประธานศูนย์ยุติธรรมชุมชน ตลอดจนผู้ที่เกี่ยวข้อง เข้าร่วมฯ
ณ ห้องประชุม The Sky Hall โรงแรมแอมโป เรสซิเนซ์ อําเภออุทัย จังหวัดพระนครศรีอยุธยา
รัฐบาลไทย-ข่าวทำเนียบรัฐบาล-อนุทิน พัฒนา อสม.เป็นหมอประจำบ้าน ใช้แอปพลิเคชัน อสม.ออนไลน์ เฝ้าระวังโรคไข้เลือดออก
วันพุธที่ 25 กันยายน 2562
อนุทิน พัฒนา อสม.เป็นหมอประจําบ้าน ใช้แอปพลิเคชัน อสม.ออนไลน์ เฝ้าระวังโรคไข้เลือดออก
รองนายกรัฐมนตรีและรัฐมนตรีว่าการกระทรวงสาธารณสุข เพิ่มศักยภาพ อสม.เป็นหมอประจําบ้าน พัฒนาแอปพลิเคชัน “อสม.ออนไลน์” สร้างความเข้มแข็งการเฝ้าระวัง เน้นให้ความรู้โรคติดต่อที่นําโดยยุงลาย
วันนี้ (25 กันยายน 2562) ที่โรงแรมทีเค พาเลซ แจ้งวัฒนะ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมปฏิบัติการพัฒนาศักยภาพครู ก. อสม. หมอประจําบ้าน ประจําปี 2562 และเป็นประธานในพิธีลงนามความร่วมมือการบูรณาการข้อมูลเพื่อเสริมสร้างความเข้มแข็งด้านการเฝ้าระวัง ป้องกัน และควบคุมโรคติดต่อนําโดยยุงลาย ผ่านเทคโนโลยีดิจิทัล ระหว่าง นายแพทย์ณัฐวุฒิ ประเสิรฐสิริพงศ์ อธิบดีกรมสนับสนุนบริการสุขภาพ นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค และนายวีรวัฒน์ เกียรติพงศ์ถาวร หัวหน้าคณะผู้บริหารด้านธุรกิจสัมพันธ์และองค์กร บริษัท แอดวานซ์ ไวร์เลส เน็ทเวอร์ค จํากัด โดยมีนายแพทย์สาธารณสุขจังหวัด หัวหน้างานสุขภาพภาคประชาชนทุกจังหวัด/ ครูฝึก อสม. ประธานชมรมอาสาสมัครสาธารณสุขประจําหมู่บ้าน และประธานอาสาสมัครสาธารณสุขกรุงเทพมหานคร จํานวน 450 คน
นายอนุทินกล่าวว่า ได้มอบนโยบายให้กระทรวงสาธารณสุข ยกระดับความรู้ อสม. ให้เป็น อสม. หมอประจําบ้าน ควบคู่กับการใช้เทคโนโลยีการสื่อสารทางการแพทย์ ระบบการแพทย์ทางไกลและบริการสาธารณสุขในชุมชน เพิ่มบทบาท อสม. เพื่อลดโรคและปัญหาสุขภาพ ส่งเสริมประชาชนให้พึ่งตนเองได้ ลดความแออัด ลดการพึ่งพาโรงพยาบาล โดยอบรมเจ้าหน้าที่สาธารณสุข ครู ก ให้มีศักยภาพให้นําความรู้ไปอบรม อสม. ในพื้นที่รับผิดชอบให้เป็น อสม.หมอประจําบ้าน มีความรู้ใน 6 เรื่อง คือการสร้างอาสาสมัครประจําครอบครัว (อสค.) การเฝ้าระวังป้องกันควบคุมโรคในพื้นที่, การส่งเสริมสุขภาพ ป้องกันโรคและแก้ไขปัญหาสุขภาพที่สําคัญ, ภูมิปัญญาไทย สมุนไพรไทย และการใช้กัญชาทางการแพทย์, เทคโนโลยีการสื่อสารทางการแพทย์, โทรเวชกรรมและแอปพลิเคชันด้านสาธารณสุข และผู้นําการสร้างสุขภาพแบบมีส่วนร่วม
นายอนุทินกล่าวต่อว่า การลงนามบันทึกข้อตกลงว่าด้วยความร่วมมือการบูรณาการข้อมูลเพื่อเสริมสร้างความเข้มแข็งด้านการเฝ้าระวัง ป้องกัน และควบคุมโรคติดต่อนําโดยยุงลาย ผ่านเทคโนโลยีดิจิทัล ระหว่าง กรมสนับสนุนบริการสุขภาพและกรมควบคุมโรค ร่วมกับบริษัท แอดวานซ์ ไวร์เลส เน็ทเวอร์ค จํากัด โดยการพัฒนาแอปพลิเคชัน อสม. ออนไลน์ ซึ่งต่อยอดให้เชื่อมโยงกับแอปพลิเคชันทันระบาด เพื่อเฝ้าระวัง ป้องกันควบคุมโรคติดต่อที่นําโดยยุงลาย เช่น ไข้เลือดออก โดยจะใช้เป็นเครื่องมือในการบันทึกข้อมูลการสํารวจลูกน้ํายุงลาย ส่งต่อข้อมูลไปยังส่วนกลาง สามารถประมวลผล และแจ้งสถานการณ์การระบาดของโรคแก่หน่วยบริการสุขภาพ รวมทั้งมีการส่งข้อมูลความรู้ให้ อสม. วันละ 1 ครั้ง เพื่อให้ อสม. เป็นหมอประจําบ้านอย่างมั่นใจ
*************************** 25 กันยายน 2562
รัฐบาลไทย-ข่าวทำเนียบรัฐบาล-รัฐมนตรี ก.วิทย์ ร่วมงาน KIBO Insight Plus 2017 ของ KOTEC สาธารณรัฐเกาหลี เพื่อเป็นเกียรติและขอบคุณรัฐบาลเกาหลีที่ให้ทุนสนับสนุนโครงการ KSP ถ่ายทอดความรู้จาก KOTEC เพื่อพัฒนาระบบปร
วันจันทร์ที่ 6 พฤศจิกายน 2560
รัฐมนตรี ก.วิทย์ ร่วมงาน KIBO Insight Plus 2017 ของ KOTEC สาธารณรัฐเกาหลี เพื่อเป็นเกียรติและขอบคุณรัฐบาลเกาหลีที่ให้ทุนสนับสนุนโครงการ KSP ถ่ายทอดความรู้จาก KOTEC เพื่อพัฒนาระบบปร
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) และคณะ เข้าร่วมงาน KIBO Insight Plus 2017 ณ JW Marriott Hotel Seoul
1 – 2 พฤศจิกายน 2560 ที่ผ่าน ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) และคณะ เข้าร่วมงาน KIBO Insight Plus 2017 ณ JW Marriott Hotel Seoul
จัดโดย Korea Technology Finance Corporation (KOTEC) สาธารณรัฐเกาหลี เพื่อเป็นเกียรติและขอบคุณรัฐบาลเกาหลี ที่ให้ทุนการสนับสนุนโครงการ Knowledge Sharing Program (KSP) ถ่ายทอดความรู้จาก KOTEC เพื่อพัฒนาระบบประเมินการจัดอันดับเทคโนโลยีสําหรับประเทศไทย (Thailand Technology Rating System: TTRS) ให้กับ สวทช. และ บรรษัทประกันสินเชื่ออุตสาหกรรมขนาดย่อม (บสย.) เพื่อส่งเสริมและสนับสนุนให้ผู้ประกอบการที่มีเทคโนโลยีและนวัตกรรมสามารถเข้าถึงแหล่งเงินทุนได้ง่ายขึ้น
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า ในการเดินทางไปสาธารณรัฐเกาหลี ครั้งนี้ เพื่อเป็นเกียรติและขอบคุณรัฐบาลเกาหลี ในโอกาสครบรอบ 20 ปี ของการใช้ระบบประเมินเทคโนโลยี ที่เรียกว่า KOTEC Technology Rating System (KTRS) รวมถึงทุนการสนับสนุนโครงการ Knowledge Sharing Program (KSP) ในการถ่ายทอดความรู้จาก KOTEC ซึ่ง สวทช. และ บสย. ได้เข้าร่วมโครงการ Knowledge Sharing Program (KSP) ตั้งแต่เดือนสิงหาคม 2558 – กันยายน 2560 โดยใช้ทุนสนับสนุนจากรัฐบาลเกาหลี ในการบูรณาการองค์ความรู้พัฒนาต้นแบบ “กลไกการประเมินจัดอันดับเทคโนโลยีไทย” ที่เรียกว่า Thailand Technology Rating System (TTRS) ให้เกิดขึ้นในประเทศไทย สําหรับการประเมินจัดอันดับเทคโนโลยีไทยของผู้ประกอบการไทยที่มีเทคโนโลยีและนวัตกรรม เพื่อส่งเสริมและสนับสนุนให้สามารถเข้าถึงแหล่งเงินทุนในการดําเนินธุรกิจให้ประสบความสําเร็จบนพื้นฐานศักยภาพในการประยุกต์ใช้เทคโนโลยีและนวัตกรรม รวมทั้งการบริหารจัดการเทคโนโลยีที่มีประสิทธิภาพ ทั้งนี้ TTRS เป็นเครื่องมือที่ใช้ในการประเมินมูลค่าเทคโนโลยีและนวัตกรรมอย่างเป็นระบบ และส่งผลต่อการขับเคลื่อนผลงานวิจัยสู่เชิงพาณิชย์ สร้างสรรค์นวัตกรรม กระตุ้น GDP ให้เพิ่มขึ้น และสร้างเงินทุนหมุนเวียนในระบบเศรษฐกิจให้มากขึ้นในอนาคต
นอกจากนี้ยังได้ร่วมประชุมเจรจากับประธานกรรมการของ KOTEC อย่างเป็นทางการ เพื่อแลกเปลี่ยนเรียนรู้และหารือความร่วมมือในการส่งเสริมธุรกิจเทคโนโลยีด้วยกลไกการเงิน พร้อมเยี่ยมชมบริษัท Tech Startup ของประเทศเกาหลีที่ประสบความสําเร็จและได้รับการสนับสนุนจาก KOTEC อีกด้วย เพื่อนําความรู้และประสบการณ์เหล่านี้มาใช้สําหรับการพัฒนาประเทศให้ประสบความสําเร็จต่อไป